Ehdotus Euroopan parlamentin ja neuvoston päätökseksi yhteisön kansanterveysalan toimintaohjelman (2001-2006) hyväksymisestä /* KOM/2000/0285 lopull. - COD 2000/0119 */



Virallinen lehti nro C 337 E , 28/11/2000 s. 0122 - 0129



Ehdotus EUROOPAN PARLAMENTIN JA NEUVOSTON PÄÄTÖKSEKSI yhteisön kansanterveysalan toimintaohjelman (2001-2006) hyväksymisestä (Komission esittämä) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 152 artiklan 4 kohdan, ottavat huomioon komission ehdotuksen [1], [1] EYVL C ottavat huomioon talous- ja sosiaalikomitean lausunnon [2], [2] EYVL C ottavat huomioon alueiden komitean lausunnon [3], [3] EYVL C toimivat perustamissopimuksen 251 artiklassa määrätyn menettelyn mukaisesti [4], [4] EYVL C sekä katsovat seuraavaa: Euroopan yhteisö on sitoutunut edistämään ja parantamaan terveyttä, vähentämään kuolevuutta ja toimintakykyä haittaavaa vältettävissä olevaa vammaisuutta, ehkäisemään sairauksia ja paneutumaan mahdollisten terveysuhkien vastustamiseen. Yhteisön on puututtava yhteensovitetusti ja yhdenmukaisesti ihmisten huoliin terveysriskeistä ja odotuksiin terveyden korkeatasoisesta suojelusta. Näin ollen terveyteen liittyvän yhteisön toiminnan on oltava näkyvää ja avointa. Kaikkia asianomaisia on kuultava ja heidän on voitava osallistua tasapuolisesti paremman tietämyksen ja tiedonkulun edistämiseksi ja siten mahdollistaa yksityisten laajempi osallistuminen päätöksiin, jotka koskevat heidän terveyttään. Kansanterveyden alan toimintapuitteista 24 päivänä marraskuuta 1993 annetussa komission tiedonannossa [5] määritellyn kansanterveyden toimintapuitteiden yhteydessä hyväksyttiin kahdeksan toimintaohjelmaa: [5] KOM(93) 559 lopullinen, 24.11.1993. - terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman hyväksymisestä kansanterveyden alalla (vuosiksi 1996-2000) 29 päivänä maaliskuuta 1996 tehty Euroopan parlamentin ja neuvoston päätös N:o 645/96/EY [6], [6] EYVL L 95, 16.4.1996, s. 1. - syöväntorjunnan toimintaohjelman hyväksymisestä kansanterveyden alalla (vuosiksi 1996-2000) 29 päivänä maaliskuuta 1996 tehty Euroopan parlamentin ja neuvoston päätös N:o 646/96/EY [7], [7] EYVL L 95, 16.4.1996, s. 9. - aidsin ja eräiden muiden tartuntatautien ehkäisemistä koskevan yhteisön toimintaohjelman hyväksymisestä kansanterveyden alalla (vuosiksi 1996-2000) 29 päivänä maaliskuuta 1996 tehty Euroopan parlamentin ja neuvoston päätös N:o 647/96/EY [8], [8] EYVL L 95, 16.4.1996, s. 16. - yhteisön toimintaohjelman hyväksymisestä huumausaineiden väärinkäytön ehkäisemiseksi osana kansanterveyden alan toimintaa (1996-2000) 16 päivänä joulukuuta 1996 tehty Euroopan parlamentin ja neuvoston päätös N:o 102/97/EY [9], [9] EYVL L 19, 22.1.1997, s. 25. - terveystilanteen seurantaa koskevan yhteisön toimintaohjelman hyväksymisestä kansanterveyden alalla (1997-2001) 30 päivänä kesäkuuta 1997 tehty Euroopan parlamentin ja neuvoston päätös N:o 1400/97/EY [10], [10] EYVL L 193, 22.7.1997, s. 1. - henkilövahinkojen ehkäisemistä koskevan yhteisön toimintaohjelman hyväksymisestä osana kansanterveyden alan toimia (1999-2003) 8 päivänä helmikuuta 1999 tehty Euroopan parlamentin ja neuvoston päätös N:o 372/1999/EY [11], [11] EYVL L 46, 20.2.1999, s. 1. - harvinaisia sairauksia koskevan yhteisön toimintaohjelman hyväksymisestä osana kansanterveyden alalla toteutettavia toimia (1999-2003) 29 päivänä huhtikuuta 1999 tehty Euroopan parlamentin ja neuvoston päätös N:o 1295/1999/EY [12] ja [12] EYVL L 155, 22.6.1999, s. 1. - saasteperäisten sairauksien vastaisen yhteisön toimintaohjelman hyväksymisestä osana kansanterveyden alalla toteutettavia toimia (1999-2001) 29 päivänä huhtikuuta 1999 tehty Euroopan parlamentin ja neuvoston päätös N:o 1296/1999/EY [13]. [13] EYVL L 155, 22.6.1999, s. 7. Lisäksi kansanterveysalan toimintaan kuuluvat veren ja veriplasman luovuttajien soveltuvuudesta sekä luovutetun veren seulonnasta Euroopan yhteisössä 29 päivänä kesäkuuta 1998 annettu neuvoston suositus 98/463/EY [14], tartuntatautien epidemiologisen seurannan ja valvonnan verkoston perustamisesta yhteisöön 24 päivänä syyskuuta 1998 tehty Euroopan parlamentin ja neuvoston päätös N:o 2119/98/EY [15] ja väestön sähkömagneettisille kentille (0 Hz-300 GHz) altistumisen rajoittamisesta 12 päivänä heinäkuuta 1999 annettu neuvoston suositus 1999/519/EY [16]. [14] EYVL L 203, 21.7.1998, s. 14. [15] EYVL L 268, 3.10.1998, s. 1. [16] EYVL L 199, 30.7.1999, s. 59. Kansanterveysalan puitteita tarkistettiin kansanterveyspolitiikan kehittämisestä Euroopan yhteisössä 15 päivänä huhtikuuta 1998 annetussa komission tiedonannossa [17], jossa todettiin, että tarvitaan perustamissopimuksen uusien määräysten sekä uusien haasteiden ja saatujen kokemusten mukainen uusi terveysalan strategia ja ohjelma. [17] KOM(1998) 230 lopullinen. Yhteisön tulevista kansanterveyden alan toimintapuitteista 26 päivänä marras- kuuta 1998 annetussa neuvoston päätöslauselmassa [18], 8 päivänä kesäkuuta 1999 annetussa neuvoston päätöslauselmassa [19], 9 päivänä syyskuuta 1998 annetussa talous- ja sosiaalikomitean lausunnossa [20], 19 päivänä marraskuuta 1998 annetussa alueiden komitean lausunnossa [21] ja 12 päivänä maaliskuuta 1999 annetussa Euroopan parlamentin päätöslauselmassa [22] (A4-0082/99) suhtauduttiin myönteisesti 15 päivänä huhtikuuta 1998 annettuun komission tiedonantoon ja tuettiin näkemystä, että yhteisön tason toimet olisi määriteltävä yhdessä yleisohjelmassa vähintään viisi vuotta kestävässä ohjelmassa, joka käsittää seuraavat kolme yleistavoitetta: kohentaa tiedotusta kansanterveyden edistämiseksi, toimia nopeasti terveysuhkiin ja puuttua terveyteen vaikuttaviin tekijöihin edistämällä terveyttä ja sairauksien ennaltaehkäisyä. Lisäksi ohjelmassa olisi toteutettava alojen välisiä toimia ja käytettävä asianmukaisia perustamissopimukseen perustuvia välineitä. [18] EYVL C 390, 15.12.1998, s. 1. [19] EYVL C 200, 15.7.1999, s. 1. [20] EYVL C 407, 28.12.1998, s. 26. [21] EYVL C 51, 22.2.1999, s. 53. [22] EYVL C 75, 21.6.1999, s. 135. Kansanterveysohjelman yleisenä tavoitteena olisi pyrkiä saavuttamaan terveyden suojelun korkea taso parantamalla kansanterveyttä, torjumalla ihmisten terveyttä vaarantavia tekijöitä sekä ehkäisemällä tauteja ja sairauksia. Toimissa olisi otettava huomioon tarve ennaltaehkäistä ennenaikaiset kuolemat, lisätä elinajanodotetta ilman toimintakyvyn heikkenemistä tai sairauksia, kohentaa elämänlaatua sekä fyysistä ja psyykkistä hyvinvointia, saada sairastamisen taloudelliset ja sosiaaliset vaikutukset mahdollisimman pieniksi ja vähentää tällä tavoin epätasa-arvoa terveysasioissa. Tämän päämäärän ja ohjelman yleistavoitteiden saavuttamiseksi, jäsenvaltioiden on tehtävä tehokasta yhteistyötä ja sitouduttava täysin täytäntöönpanemaan yhteisön toimia. Lisäksi terveydenhuollon toimijoiden ja laajan yleisön on osallistuttava toimintaan. Perustamissopimuksen 5 artiklan toissijaisuus- ja suhteellisuusperiaatteiden mukaisesti aloilla, jotka eivät kuulu yhteisön yksinomaiseen toimivaltaan, yhteisö toimii vain siinä tapauksessa, että se voi yhteisön toiminnan laajuuden tai vaikutusten takia toteuttaa paremmin toiminnan tavoitteet. Jäsenvaltiot eivät voi riittävästi toteuttaa ohjelman tavoitteita, koska terveystilanteeseen ja terveydenhuoltojärjestelmiin liittyvät tekijät ovat monimutkaisia ja ylittävät maiden rajat ja koska jäsenvaltioiden tasolla puuttuu perusteellinen valvonta. Ohjelma mahdollistaa yhteisön edistää perustamissopimuksen mukaisten kansanterveyteen liittyvien velvoitteidensa täyttämistä kunnioittaen kuitenkin täysin jäsenvaltioiden velvollisuuksia järjestää ja toteuttaa terveyspalvelut ja sairaanhoito. Tämä päätös rajoittuu siihen, mikä on tarpeen näiden tavoitteiden saavuttamiseksi. Ohjelman toimenpiteillä tuetaan yhteisön terveysstrategiaa, ja ne antavat yhteisölle lisäarvoa, koska niillä vastataan niihin terveyspolitiikan ja järjestelmien tarpeisiin, joita syntyy yhteisön toimien myötä muilla aloilla luoduissa tilanteissa ja rakenteissa. Lisäksi toimenpiteillä puututaan uusiin kehityssuuntiin, uhkiin ja ongelmiin, joiden osalta yhteisön on helpompi toimia kansalaistensa suojelemiseksi. Toimenpiteiden avulla voidaan myös yhdistää suhteellisen erillisiä toimintoja, joiden vaikutukset jäävät rajallisiksi jäsenvaltioissa, ja täydentää niitä, jotta saadaan yhteisön kansalaisten kannalta myönteisiä tuloksia, sekä tukea yhteisvastuullisuutta ja yhtenäisyyttä yhteisössä. Jotta ohjelman toimissa voitaisiin tehokkaasti puuttua laajoihin terveydenhuollon kysymyksiin ja uhkiin yhteistyössä muiden yhteisön politiikkojen ja toimien kanssa, ohjelmassa olisi oltava mahdollista toteuttaa yhteistoimia rinnakkaisten yhteisön ohjelmien ja toimien kanssa. Ohjelmaa toteutettaessa olisi käytettävä perusteellisesti sellaisia yhteisön tutkimusohjelmien tuloksia, joita voidaan hyödyntää tutkimuksessa ohjelman soveltamisalalla. Ohjelman keston olisi oltava kuusi vuotta, jotta jää riittävästi aikaa täytäntöönpanna toimenpiteet tavoitteiden saavuttamiseksi. On olennaista, että komissio varmistaa ohjelman toteuttamisen tiiviissä yhteistyössä jäsenvaltioiden kanssa. Lisäksi komissio tekee yhteistyötä korkean tason asiantuntijakomiteoiden kanssa saadakseen tieteellisiä tietoja ja neuvoja. Olisi varmistettava, että ohjelman toimet ja toisaalta muiden politiikkojen ja toimintojen yhteydessä toteutettavat toimet ovat yhdenmukaisia ja täydentävät toisiaan. Tämä perustuu vaatimukseen, jonka mukaan terveyden suojelun korkea taso on varmistettava kaikkien yhteisön politiikkojen ja toimintojen määrittelyssä ja toteuttamisessa. Tässä päätöksessä vahvistetaan ohjelman koko voimassaoloajaksi ohjelman rahoituspuitteista, joita budjettivallan käyttäjä pitää ensisijaisena ohjeenaan vuosittaisessa talousarviomenettelyssä talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [23] 33 kohdan mukaisesti. [23] EYVL C 172, 18.6.1999, s. 1. On olennaista, että resursseja voidaan siirtää ja toimintoja muokata joustavasti, kuitenkin siten, että ensisijaisia aloja valittaessa ja määrättäessä kunnioitetaan seuraavia perusteita: riskien tai mahdollisten vaikutusten suuruus, kansalaisten huolenaiheet, mahdollisuudet käyttää tai kehittää toimia, toissijaisuus, lisäarvo ja vaikutukset muihin aloihin. Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [24] 2 artiklan mukaisesti tämän päätöksen täytäntöönpanemiseksi tarvittavista toimenpiteistä olisi päätettävä mainitun päätöksen 3 artiklassa säädettyä neuvoa-antavaa menettelyä noudattaen. [24] EYVL L 184, 17.7.1999, s. 23. Euroopan talousalueesta tehdyssä sopimuksessa, jäljempänä 'ETA-sopimus', lisätään kansanterveyttä koskevaa yhteistyötä yhtäältä Euroopan yhteisön ja sen jäsenvaltioiden ja toisaalta Euroopan talousalueeseen kuuluvien Euroopan vapaakauppaliiton valtioiden, jäljempänä 'EFTA/ETA-valtiot', kanssa. Olisi myös määrättävä assosioituneiden Keski- ja Itä-Euroopan maiden mahdollisuudesta osallistua ohjelmaan Eurooppa-sopimuksissa, niiden lisäpöytäkirjoissa ja asianomaisten assosiaationeuvostojen päätöksissä vahvistettujen ehtojen mukaisesti. Lisäksi olisi määrättävä Kyproksen mahdollisuudesta osallistua lisämäärärahojen perusteella sen kanssa sovittavien menettelyjen mukaisesti sekä Turkin ja Maltan mahdollisuuksista osallistua perustamissopimuksen mukaisesti lisämäärärahojen perusteella. Olisi edistettävä terveysalan yhteistyötä kolmansien maiden ja kansainvälisten järjestöjen kanssa. Toteutettavia toimenpiteitä on seurattava ja arvioitava, jotta voidaan lisätä ohjelman arvoa ja vaikutuksia. Ohjelmaa olisi voitava muokata tai muuttaa arvioiden perusteella ja terveysalan ja siihen liittyvien alojen yhteisön toimien yleisten muutosten mukaisesti. Yhteisön kansanterveysalan toimintaohjelma perustuu edellisten puitteiden mukaisiin toimiin ja ohjelmiin, ja olisi muokattava ja laajennettava niiden toimintoja joustavan siirtymisen varmistamiseksi. Ohjelmia koskevat päätökset olisi kumottava tämän ohjelman voimaantulosta alkaen, OVAT PÄÄTTÄNEET SEURAAVAA: 1 artikla Ohjelman perustaminen 1. Tällä päätöksellä perustetaan yhteisön kansanterveyden alan toimintaohjelma, jäljempänä 'ohjelma'. 2. Ohjelman täytäntöönpano alkaa 1 päivänä tammikuuta 2001 ja päättyy 31 päivänä joulukuuta 2006. 2 artikla Yleinen päämäärä ja yleiset tavoitteet 1. Ohjelmassa pyritään saavuttamaan terveyden suojelun korkea taso parantamalla kansanterveyttä, torjumalla ihmisten terveyttä vaarantavia tekijöitä sekä ehkäisemällä ihmisten tauteja ja sairauksia. 2. Ohjelmalla on seuraavat yleiset tavoitteet: a) Lisätään tiedotusta ja tietoisuutta, jolla edistetään kansanterveyttä ja vahvistetaan ja pidetään yllä tehokkaita terveysalan toimia ja järjestelmiä. Tähän pyritään luomalla hyvin rakennettu ja laaja järjestelmä, jonka avulla kerätään, arvioidaan ja eritellään terveydenhuollon tietoja ja jaetaan niitä toimivaltaisille viranomaisille, terveydenhuollon työntekijöille ja kansalaisille. Lisäksi pyritään toteuttamaan arvioita ja kertomuksia terveystilanteeseen ja terveyteen liittyvistä politiikoista, järjestelmistä ja toimenpiteistä. b) Tuetaan valmiutta toimia nopeasti ja yhteensovittavasti terveysriskeihin kehittämällä, lujittamalla ja tukemalla terveysriskien, varhaisvaroitus- järjestelmien ja nopeiden reaktiomekanismien kapasiteettia, toimintaa ja yhteyksiä. c) Puututaan terveyteen vaikuttaviin tekijöihin terveyden edistämiseksi ja tautien ehkäisemiseksi toteutettavilla toimenpiteillä. Tätä varten tuetaan ja kehitetään laajoja toimintoja terveyden edistämiseksi ja tautien ehkäisemiseksi sekä kehitetään erityisiä välineitä tiettyjä riskien vähentämiseksi ja poistamiseksi. 3 artikla Yhteisön toimet 1. Tämän päätöksen 2 artiklan mukaisiin ohjelman yleistavoitteisiin pyritään seuraavilla toimintaryhmillä, joiden tavoitteet ja toimintasisältö eritellään liitteessä: a) Kohennetaan terveyteen liittyvää tietoa - kehitetään ja käytetään terveyden seurantajärjestelmä - kehitetään ja käytetään terveyskysymyksiin liittyviä tutkimus-, neuvonta-, raportointi-, tiedotus- ja kuulemisjärjestelmiä. b) Nopeat toimenpiteet terveysuhkiin - lisätään valmiutta torjua tarttuvia tauteja - vahvistetaan valmiutta torjua muita uhkia. c) Puututaan terveyteen vaikuttaviin tekijöihin - kehitetään strategioita ja toimenpiteitä, joilla puututaan elintapoihin liittyviin terveyteen vaikuttaviin tekijöihin - kehitetään strategioita ja toimenpiteitä, joilla puututaan sosiaalis-taloudellisiin terveyteen vaikuttaviin tekijöihin - kehitetään strategioita ja toimenpiteitä, joilla puututaan ympäristöön liittyviin terveyteen vaikuttaviin tekijöihin. 2. Edellä 1 kohdassa vahvistettuja toimia pannaan täytäntöön seuraavanlaisilla toimenpiteillä, joita voidaan tarpeen mukaan yhdistää ja joihin voivat osallistua 9 artiklassa tarkoitetut maat: a) Tuetaan yhteisön lainsäädäntövälineiden valmistelua ja yhteistyötä yhteisön ja jäsenvaltioiden kannan muodostamiseksi foorumeilla, joilla keskustellaan terveyteen liittyvistä kysymyksistä. b) Kehitetään terveystilastoja yhteisön tilasto-ohjelman yhteydessä ja tuetaan jäsenvaltioiden tilanteeseen tietyissä terveyskysymyksissä liittyvien kertomusten ja tiedonantojen valmistelua ja levitystä sekä yhteisön ja jäsenvaltioiden kannalta tärkeiden julkaisujen ja ohjeiden valmistelua ja levitystä kaikissa jäsenvaltioissa. c) Kehitetään ja tuetaan terveyteen ja sitä koskeviin asioihin liittyvää tiedotusta ja kuulemista yhteisön tasolla ottaen mukaan potilaita, terveydenhuollon työntekijöitä ja muita asianomaisia edustavat organisaatiot. d) Hyödynnetään resursseja terveysuhkien torjumiseksi ja yllättävissä tilanteissa toimimiseksi, tutkimusten toteuttamiseksi ja toimien yhteensovittamiseksi yhteisön ja jäsenvaltioiden tasolla. e) Vaihdetaan kokemuksia ja tietoja yhteisön sekä toisaalta jäsenvaltioiden viranomaisten ja toimivaltaisten organisaatioiden kesken, ja kehitetään valmiutta ennakoida terveysuhkia ja reagoida niihin sekä tarjota asianmukaista koulutusta. f) Yhteisö ja toisaalta jäsenvaltioiden viranomaiset ja toimivaltaiset organisaatiot saattavat terveydenhuollon työntekijöiden ja kansalaisten käytettäväksi tietoja ja tarvittaessa tiedottavat asioista. g) Yhteisö ja jäsenvaltiot kehittävät ja toteuttavat tautien ennaltaehkäisyyn ja terveyden edistämiseen liittyviä toimia ottaen tarvittaessa mukaan valtioista riippumattomat järjestöt. Lisäksi tuetaan kaikille jäsenvaltioille tärkeitä innovatiivisia tai kokeiluluontoisia hankkeita. 4 artikla Yhteistoimet Ohjelman toimenpiteillä pyritään varmistamaan terveyden suojelun korkea taso määriteltäessä ja pantaessa täytäntöön yhteisön politiikkoja ja toimia. Näin ollen niitä voidaan toteuttaa yhteistoimina rinnakkaisten yhteisön ohjelmien ja toimien kanssa erityisesti seuraavilla aloilla: kuluttajasuoja, sosiaalinen suojelu, tutkimus ja teknologinen kehittäminen, hallintojen välinen telemaattinen tietojenvaihto (HVT), tilastot, koulutus ja ympäristö. Lisäksi niitä voidaan toteuttaa yhteistoimina yhteisen tutkimuskeskuksen ja yhteisön virastojen kanssa. 5 artikla Täytäntöönpano 1. Komissio varmistaa 3 artiklassa säädettyjen toimien täytäntöönpanon. Sitä varten se hyväksyy 8 artiklan 2 kohdan mukaisesti toimenpiteet, jotka liittyvät vuosittaiseen työohjelmaan ja seurantaan. 2. Jäsenvaltioiden on toteutettava asianmukaiset toimet varmistaakseen kansallinen yhteensovittaminen, organisointi ja seuranta, joita tarvitaan ohjelman tavoitteisiin pääsemiseksi, ottaen mukaan kaikki kansanterveysalan tahot kansallisen lainsäädännön ja käytännön mukaisesti. Jäsenvaltioiden on toteutettava asianmukaiset toimenpiteet ohjelman tehokkaan toteutumisen takaamiseksi. Komissio ja jäsenvaltiot toteuttavat asianmukaisia toimia kehittääkseen yhteisön ja jäsenvaltion tason järjestelmiä, joilla pyritään ohjelman tavoitteisiin. Ne varmistavat, että ohjelmassa tuetuista toimista tiedotetaan asianmukaisesti ja että paikallis- ja aluehallinnon viranomaisten sekä valtioista riippumattomien järjestöjen kautta toteutettaviin toimiin saadaan mahdollisimman suuri osallistujamäärä. 3. Komissio yhteistyössä jäsenvaltioiden kanssa varmistaa siirtymisen 12 artiklassa tarkoitettujen kansanterveyden ohjelmien toimien ja tämän ohjelman mukaisesti täytäntöönpantavien toimien välillä. 6 artikla Yhdenmukaisuus ja täydentävyys Komissio varmistaa, että ohjelmassa toteutettavat toimet ovat yhdenmukaisia muissa yhteisön politiikoissa ja toiminnassa toteutettavien toimien kanssa ja täydentävät niitä. Komissio erittelee erityisesti ehdotukset, joilla on merkitystä ohjelman tavoitteiden ja toimien kannalta ja ilmoittaa niistä 8 artiklan 1 kohdassa tarkoitetulle komitealle. 7 artikla Rahoitus 1. Ohjelman täytäntöönpanoon tarkoitettu rahoituspuitteet 1 artiklassa tarkoitetulle ajanjaksolle on 300 miljoonaa euroa. 2. Budjettivallan käyttäjä hyväksyy vuotuiset määrärahat rahoitusnäkymien asettamissa rajoissa. 8 artikla Komitea 1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Viitattaessa tähän kohtaan sovelletaan päätöksen 1999/468/EY 3 artiklassa säädettyä neuvoa-antavaa menettelyä ja otetaan huomioon mainitun päätöksen 7 artiklan 3 kohta ja 8 artikla. 9 artikla EFTA/ETA-valtioiden, assosioituneiden Keski- ja Itä-Euroopan maiden sekä Kyproksen, Maltan ja Turkin osallistuminen Tähän ohjelmaan voivat osallistua a) EFTA/ETA-valtiot ETA-sopimuksessa määrättyjen edellytysten mukaisesti, b) assosioituneet Keski- ja Itä-Euroopan maat niiden Eurooppa-sopimuksissa ja lisäpöytäkirjoissa sekä asianomaisten assosiaationeuvostojen päätöksissä vahvistettujen edellytysten mukaisesti, c) Kypros lisämäärärahojen perusteella sen kanssa sovittavien menettelyjen mukaisesti, d) Malta ja Turkki lisämäärärahojen perusteella perustamissopimuksen mukaisesti. 10 artikla Kansainvälinen yhteistyö Ohjelman täytäntöönpanossa tuetaan yhteistyötä kolmansien maiden ja kansanterveysalalla toimivaltaisten kansainvälisten järjestöjen kanssa, erityisesti Maailman terveysjärjestön, Euroopan neuvoston ja Taloudellisen yhteistyön ja kehityksen järjestön kanssa. 11 artikla Seuranta, arviointi ja tulosten levittäminen 1. Komissio erittelee tulosindikaattoreita, seuraa tuloksia ja toteuttaa riippumattomia arvioita ohjelman kolmantena vuonna (väliarviointi) ja viimeisenä vuonna (jälkiarviointi). Arvioinnissa tarkastellaan erityisesti toimien vaikutuksia ja resurssien käytön tehokkuutta. 2. Komissio saattaa toimien tulokset ja arviointikertomukset yleisesti saataville. 3. Komissio toimittaa väliarviointikertomuksen Euroopan parlamentille ja neuvostolle kolmantena vuonna ja loppukertomuksen ohjelman päätyttyä. Kertomuksissa on tietoja yhteisön rahoituksesta ohjelman yhteydessä ja toimien yhdenmukaisuudesta ja täydentävyydestä suhteessa muihin oleellisiin ohjelmiin, toimiin ja aloitteisiin sekä tärkeitä arviointituloksia. Kertomukset toimitetaan myös talous- ja sosiaalikomitealle sekä alueiden komitealle. 12 artikla Kumoaminen Kumotaan seuraavat päätökset: päätös N:o 645/96/EY, päätös N:o 646/96/EY, päätös N:o 647/96/EY, päätös N:o 102/97/EY, päätös N:o 1400/97/EY, päätös N:o 372/1999/EY, päätös N:o 1295/1999/EY, päätös N:o 1296/1999/EY. 13 artikla Voimaantulo Tämä päätös tulee voimaan sinä päivänä, jona se julkaistaan Euroopan yhteisöjen virallisessa lehdessä. Tehty Brysselissä [...] päivänä [...]kuuta [...]. Euroopan parlamentin puolesta Neuvoston puolesta Puhemies Puheenjohtaja [...] [...] LIITE ERITYISTAVOITTEET JA -TOIMET 1. kohennetaan terveyteen liittyvää tiedotusta ja tietoisuutta 1.1 Kehitetään terveydenhuollon valvontajärjestelmä 1. tavoite: luodaan yhteisön indikaattorit terveystilannetta, tauteja ja terveyteen vaikuttavia tekijöitä varten sekä tiedonkeruumenetelmiä valvontaa ja tutkimuksia varten sekä vastaavat tietokannat 1) saatetaan päätökseen toimintapuitteet, joiden avulla voidaan asteittain luoda terveyteen liittyvät indikaattorit; indikaattoreilla on voitava tutkia laajasti terveystilannetta, tauteja, terveydenhuollon resursseja ja toimia sekä terveyteen vaikuttavia tekijöitä ja kerätä oleellista tietoa menetelmillä, joista sovitaan erikseen 2) pannaan täytäntöön puitteet indikaattoreiden luomiseksi sekä tiedon keräämiseksi ja sen syöttämiseksi tietokantoihin ja luodaan tietokannoista versioita terveydenhuollon työntekijöiden ja kansalaisten käyttöön. Työn tilastollinen osuus tehdään osana Euroopan yhteisön tilasto-ohjelmaa. 2. tavoite: kohennetaan terveyteen liittyvien tietojen siirto- ja vaihtojärjestelmää 1) tarkistetaan ja parannetaan järjestelmää, jonka kautta komissio ja jäsenvaltioiden terveydenhuoltoviranomaiset ovat yhteydessä toisiinsa Internetin tai muiden kanavien välityksellä siirtäessään tai jakaessaan yhteisön indikaattoreihin ym. liittyviä tietoja 2) syötetään tietojärjestelmään kerätyt terveyteen liittyvät tiedot komission ja jäsenvaltioiden Internet-sivuille ja päivitetään niitä säännöllisesti, jotta viranomaiset, terveydenhuollon työntekijät ja suuri yleisö pääsevät tutkimaan niitä. 1.2 Luodaan järjestelmiä, joiden avulla voidaan tutkia, neuvoa, raportoida, tiedottaa ja kuulla eri tahoja terveyteen liittyvissä asioissa 1. tavoite: Luodaan järjestelmiä, joilla tutkitaan terveyteen liittyviä kysymyksiä ja tarjotaan neuvontaa 1) luodaan yhteisön verkko, jonka avulla tutkitaan ja laaditaan raportteja terveystilanteesta ja terveyttä määräävien tekijöiden ja toimintalinjojen vaikutuksista, määritellään riskitekijät ja tiedonpuutteet sekä ennustetaan suuntauksia toimintalinjojen muotoilua, ensisijaisia tavoitteita ja resurssien myöntämistä varten 2) luodaan yhteisön verkko valvontaa ja tutkimuksia sekä terveyteen liittyvän teknologian neuvontapalvelua varten 3) luodaan esikuva-analyysijärjestelmä tautien ehkäisyä sekä terveyden edistämiseen ja suojeluun tarkoitettuja yhteisön strategioita ja jäsenvaltioiden politiikkoja ja toimintoja varten; järjestelmässä on käytettävä asianmukaisia parametreja ja tietoja 4) luodaan yhteisön verkko valvontaa ja tutkimuksia sekä terveydenhuollon kliinisiä ohjeita, laatua ja hyviä toimintatapoja koskevaa neuvontapalvelua varten. 2. tavoite: Terveyteen liittyvistä kysymyksistä raportoiminen 1) raportoidaan yhteisön terveystilanteesta ja havaitaan huolestuttavat suuntaukset sekä raportoidaan valikoitujen toimien, politiikkojen, toimenpiteiden ja terveyteen vaikuttavien tekijöiden vaikutuksista 2) esitellään katsauksia, neuvoja ja ohjeita, jotka liittyvät terveydenhuollon teknologiaan, toimiin, laatuun ja hyviin toimintatapoihin. 3. tavoite: Kuuleminen, kertomuksista tiedottaminen, neuvonta ja suositukset 1) saatetaan tämän liitteen kohdassa 1.2 tarkoitetut kertomukset, katsaukset, neuvot ja ohjeet eri tahojen saataville komission ja jäsenvaltioiden Internet-sivujen ja muiden asianmukaisten kanavien kautta 2) kehitetään yhteisön tason keinoja tiedottaa terveyteen liittyvistä asioista potilaita, terveydenhuollon työntekijöitä ja muita asianosaisia tahoja edustaville organisaatioille ja kuullaan kyseisiä tahoja 3) määritellään terveyttä ja terveydenhuollon palveluja koskeva keskeinen tieto, myös hoitoon pääsyä ja oikeuksia koskevat kysymykset, sekä saatetaan kyseinen tieto asianmukaisesti muuan muassa jäsenvaltiosta toiseen muuttavien henkilöiden saataville. 2. Toimitaan nopeasti terveysuhkiin 2.1 Lisätään valmiutta torjua tartuntatauteja 1. tavoite: tuetaan edelleen tartuntatautien epidemiologisen seurannan ja valvonnan verkoston perustamisesta yhteisöön tehdyn päätöksen N:o 2119/98/EY täytäntöönpanoa. 1) Luodaan: a) tapausmäärittelyt, epidemiologiset ja seurantaan liittyvät menetelmät, tekniset välineet ja menettelyt; määritellään ensisijaisiin tauteihin tai erityiskysymyksiin liittyvien kerättävien ja välitettävien tietojen luonne ja laji b) tartuntatautien ehkäisyä ja valvontaa koskevaan jäsenvaltioiden väliseen tiedotukseen, kuulemiseen ja yhteensovittamiseen liittyvät menettelyt, mukaan lukien yhteisön vaaratilanteita tutkivaan ryhmään liittyvät järjestelyt c) turvatoimenpiteitä koskevat ohjeet erityisesti ulkorajoja ja hätätilanteita varten; yhteydet ehdokasmaihin ja muihin kolmansiin maihin. 2) Kootaan nykyisissä tietokannoissa olevat valvontatiedot ja -tiedostot. 3) Tuetaan verkkotoimintaa erityisesti yhteisissä tutkimuksissa, koulutuksessa sekä jatkuvassa arvioinnissa ja laadunvalvonnassa. 2. tavoite: Lisätään ihmisen veren turvallisuutta ja laatua 1) saatetaan päätökseen ja käytetään toimintapuitteita, joilla varmistetaan korkeiden laatu- ja turvallisuusvaatimusten asettaminen kokoveren, veren ainesosien ja verisolujen esiasteiden keräämistä, käsittelyä, varastointia ja jakelua varten 2) luodaan verensiirtojen valvontaverkosto ja laaditaan ohjeet verivalmisteiden optimaalista käyttöä varten. 3. tavoite: Lisätään ihmisestä peräisin olevien elinten ja aineiden turvallisuutta ja laatua. 1) luodaan ja täytäntöönpannaan ihmisestä peräisin olevia elimiä ja aineita koskeva yhteisön strategia 2) luodaan ja käytetään ihmisestä peräisin olevia elimiä ja aineita koskevaa yhteisön verkkoa. 2.2 Vahvistetaan valmiutta torjua muita terveysuhkia 1. tavoite: Kehitetään strategioita ja keinoja reagoida tarttumattomien tautien aiheuttamiin uhkiin tarkastellaan ja kehitetään strategioita, joilla reagoidaan tarttumattomien tautien aiheuttamiin uhkiin; luodaan tarvittaessa yhteisön verkko, josta on yhteydet nykyisiin valvonta-, ilmoitus- ja hälytysjärjestelmiin. 2. tavoite: Muotoillaan sähkömagneettisiin kenttiin ja muihin fysikaalisiin tekijöihin liittyvät ohjeet ja toimenpiteet tarkastellaan ja kehitetään edelleen ohjeita ja neuvoja suoja- ja ennaltaehkäisytoimenpiteistä, jotka koskevat altistumista 1) sähkömagneettisille kentille 2) muille fysikaalisille tekijöille kuten optiselle ja ultraviolettisäteilylle, lasersäteilylle, paineelle, melulle ja tärinälle. 3. puututaan terveyteen vaikuttaviin tekijöihin 3.1 Luodaan elintavoista johtuviin terveyteen vaikuttaviin tekijöihin liittyviä strategioita ja toimenpiteitä Tavoite: Luodaan ja toteutetaan tiiviissä yhteistyössä jäsenvaltioiden kanssa elintavoista johtuviin terveyteen vaikuttaviin tekijöihin liittyviä strategioita ja toimenpiteitä; pyritään erityisesti ottamaan ne mukaan yleisiin terveyden edistämiseen ja tautien ehkäisyyn tähtääviin politiikkoihin. Kehitetään edelleen ja toteutetaan yhteisön strategioita, muun muassa politiikkojen ja toimenpiteiden esikuva- ja muita analyysejä, kertomusten ja ohjeiden laatimista, verkkojen perustamista sekä tulevien yhteisön toimien soveltamisalan ja tavoitteiden määrittelyä, sekä luodaan yhteisön välineitä, jotka liittyvät elintavoista johtuviin terveyteen vaikuttaviin tekijöihin. 3.2 Luodaan sosiaalis-taloudellisiin terveyteen vaikuttaviin tekijöihin liittyviä strategioita ja toimenpiteitä Tavoite: Muotoillaan ja toteutetaan sosiaalis-taloudellisiin terveyteen vaikuttaviin tekijöihin liittyviä strategioita ja toimenpiteitä 1) Luodaan esikuva-analyysi- ja yhdistelymenetelmiä, joilla voidaan havaita terveyteen liittyvä epätasa-arvo käyttämällä yhteisön terveysalan tietojärjestelmän tietoja, ja kehitetään tarvittaessa yhteisön välineitä, jotka liittyvät terveydenhuoltopalveluihin ja vakuutusjärjestelyihin sekä siihen, miten yhteisön politiikat ja toimet vaikuttavat niihin. Toimissa käsitellään myös lääkevalmisteiden kulutukseen, kustannustehokkuuteen ja niiden aiheuttamiin menoihin liittyviä kysymyksiä. 2) Tarkastellaan ja määritellään, mitä esteitä kohdataan haluttaessa käyttää terveydenhuollon palveluja yhteisön sisällä, ja tarvittaessa laaditaan ohjeita. 3.3 Luodaan ympäristöä koskeviin terveyteen vaikuttaviin tekijöihin liittyviä strategioita ja toimenpiteitä Tavoite: Muotoillaan ja toteutetaan ympäristöä koskeviin terveyteen vaikuttaviin tekijöihin liittyviä strategioita ja toimenpiteitä 1) kehitetään ja toteutetaan Euroopan ympäristöministerien terveysalan konferenssin myötä annettuja suuntaviivoja ja suosituksia sekä seurataan kansallisten strategioiden ja toimenpiteiden tehokkuutta 2) laaditaan raportteja hyvistä toimintatavoista seurannassa, varhaisissa varoitusjärjestelmissä sekä saasteita ja niihin liittyviä tauteja koskevissa toimenpiteissä, ja laaditaan tarvittaessa ohjeita. 4. toimien toteuttaminen 1) Toimet voidaan rahoittaa tarjouspyyntöjen perusteella tehtävien palvelusopimusten kautta tai tuella, jota myönnetään yhteisrahoitukseen muiden rahoituslähteiden kanssa. Jälkimmäisessä tapauksessa komission tuen osuus voi pääsääntöisesti olla enintään 50 % tuensaajan tosiasiallisista menoista. 2) Ohjelmaa toteutettaessa komissio saattaa tarvita lisäresursseja ja voi joutua käyttämään asiantuntijoita. Lisävaatimuksista päätetään käynnissä olevan komission resurssien kohdentamista koskevan arvioinnin yhteydessä. 3) Lisäksi komissio voi toteuttaa tiedotus-, julkaisu- ja levitystoimia sekä arviointitutkimuksia ja järjestää asiantuntijoille seminaareja ja kokouksia. 4) Komissio laatii vuosittain työsuunnitelman, jossa eritellään ensisijaiset tavoitteet ja toteutettavat toimet. Lisäksi se määrittelee järjestelyt ja kriteerit, joita sovelletaan ohjelman toimia valittaessa ja rahoitettaessa. Tässä yhteydessä komissio pyytää lausunnon 8 artiklassa mainitulta komitealta. 5) Toimissa kunnioitetaan täysin tietosuojaan liittyviä periaatteita. RAHOITUSSELVITYS 1. toimen nimi Ehdotus Euroopan parlamentin ja neuvoston päätökseksi kansanterveyden toimintaohjelman hyväksymisestä (2001-2006) 2. budjettikohdat B3-4300, B3-4301, B3-4302, B3-4303, B3-4304, B3-4305, B3-4306, B3-4307 3. oikeusperusta Euroopan yhteisön perustamissopimuksen 152 artikla. 4. toimenpiteen kuvaus 4.1 Tavoite Päätöksen tavoitteena on perustaa toimintaohjelma, johon sisältyy kannustavia toimenpiteitä ja jonka yleisenä päämääränä on pyrkiä saavuttamaan terveyden suojelun korkea taso kohdentamalla toimia kansanterveyden kohentamiseen sekä ihmisten sairauksien ja tautien ehkäisyyn. 4.2 Toimenpiteen kesto ja sen uusimista koskevat yksityiskohtaiset säännöt Ohjelma alkaa 1 päivänä tammikuuta 2001 ja kestää kuusi vuotta. Komissio toteuttaa toimien arvioinnin, laatii asianmukaiset väli- ja loppuraportit sekä ehdottaa tarvittaessa ohjelman keston pidentämistä. 5. MENOJEN JA TULOJEN LUOKITUS 5.1 Pakollinen/ei-pakollinen Ei-pakolliset menot 5.2 Jaksottamattomat määrärahat/jaksotetut määrärahat Jaksotetut määrärahat 5.3 Oletettu tulolaji Määrärahat komission aloitteesta toteutettujen toimien ja kolmansien osapuolien hankkeiden rahoittamiseen. 6. MENO-/TULOLAJI - Yhteisrahoitus muiden julkisen ja/tai yksityisen sektorin tulolähteiden kanssa - Tarjouspyyntöjen perusteella tehtävät palvelusopimukset 7. rahoitusvaikutukset 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Maksusitoumusmäärärahat (miljoonaa euroa, nykyhinnoin) >TAULUKON PAIKKA> Edellä esitetyt luvut ovat ohjeellisia. Tosiasialliset määrät vahvistetaan vuotuisessa talousarviomenettelyssä. Yleensä komission tuen osuus voi olla enintään 50 % tuensaajien tosiasiallisista menoista. 7.2 Kustannusten jakautuminen toimenpiteen eri tekijöiden mukaan Edellä esitetyt luvut ovat ohjeellisia. Ne ovat arvio ohjelman eri osien menoista. Tosiasialliset määrät vahvistetaan vuotuisen talousarviomenettelyn tulosten mukaisesti. miljoonaa euroa (nykyhinnoin) >TAULUKON PAIKKA> >TAULUKON PAIKKA> 7.3 Talousarvion B-osaan sisältyvät tutkimuksiin, asiantuntijoihin jne. liittyvät toimintamenot Maksusitoumusmäärärahat (miljoonaa euroa, nykyhinnoin) >TAULUKON PAIKKA> 7.4 Maksusitoumusmäärärahojen/maksumäärärahojen aikataulu miljoonaa euroa >TAULUKON PAIKKA> 8. petoksentorjuntatoimenpiteet Kaikkien tukihakemusten tekninen sisältö ja rahoituskriteerit arvioidaan, mukaan lukien omien resurssien asianmukaisuus, moitteeton rahoitustilanne ja varainhoito. Lisäksi tarkastellaan hakijan aiempia tuloksia tai luotettavuutta, jolloin tutkitaan kykyä täyttää tuen saamisen ehdot, yhteistyökumppaneiden välistä suhdetta tietyssä hankkeessa sekä valmiutta hoitaa tehokkaasti kirjanpito ja tilintarkastus. Lopullisten maksupyyntöjen liitteenä on oltava arvio kyseisen hankkeen toiminnallisesta ja rahoituksellisesta tilanteesta. - Erityisvalvontatoimenpiteitä suunnitellaan. Paikan päällä toimitetaan tarkastuksia, jolloin käytetään asianmukaisia valintakriteerejä (tuen määrä, väliraportti, meneillään olevan seurannan tulokset, tiedot edistymisestä ja asianmukaisen työsuunnitelman toteutuminen). Jos on aihetta uskoa, että jonkin tukea saaneen hankkeen tai palvelusopimuksen tulokset ovat vakavasti kyseenalaiset, toimitetaan kiireellinen tarkastus. Jos epäilyyn on edelleen aihetta, kyseinen yksikkö ilmoittaa asiasta asianmukaisille tilintarkastusyksiköille ja petosten torjunnasta vastaavalle yksikölle. 9. KUSTANNUSTEHOKKUUSANALYYSI 9.1 Tavoitteet ja kohderyhmä - Yleistavoitteet: yhteydet, joilla on yleinen päämäärä Ohjelman päämääränä on pyrkiä saavuttamaan terveyden suojelun korkea taso kohdentamalla toimia kansanterveyden kohentamiseen, ihmisten terveyttä vaarantavien tekijöiden torjumiseen sekä ihmisten sairauksien ja tautien ehkäisyyn. Ohjelman yleistavoitteet ovat seuraavat: * lisätään tiedotusta ja tietoisuutta, jolla edistetään kansanterveyttä ja vahvistetaan ja pidetään yllä tehokkaita terveydenhuollon toimia ja järjestelmiä. Tähän pyritään luomalla hyvin rakennettu ja laaja järjestelmä, jonka avulla kerätään ja eritellään terveydenhuollon tietoja ja jaetaan sitä toimivaltaisille viranomaisille, terveydenhuollon työntekijöille ja suurelle yleisölle. Lisäksi pyritään toteuttamaan arvioita ja raportteja terveystilanteeseen ja terveydenhuollon politiikkoihin liittyvistä järjestelmistä ja toimenpiteistä * tuetaan valmiutta reagoida nopeasti ja keskitetysti terveysriskeihin kehittämällä, lujittamalla ja tukemalla valvontaan liittyvää kapasiteettia, järjestelyjä ja yhteyksiä sekä terveysuhat kattavia varhaisvaroitusjärjestelmiä ja nopeita reaktiomekanismeja * puututaan terveyteen vaikuttaviin tekijöihin terveyden edistämiseen ja tautien ehkäisyyn tähtäävillä toimenpiteillä. Lisäksi tuetaan ja kehitetään laajoja toimintoja terveyden edistämiseksi ja tautien ehkäisemiseksi sekä kehitetään välineitä tiettyjä riskien vähentämiseksi. - Erikseen määritellyt määrälliset tavoitteet Kaikille ohjelman toimille on asetettu erikseen määritellyt määrälliset tavoitteet. - Kohderyhmä: eritellään yksittäiset tavoitteet; ilmoitetaan yhteisön rahoitustuen lopulliset saajat ja sen välittäjätahot. Toteutettavien toimien lopullisia edunsaajia ovat suuri yleisö ja erilliset kohderyhmät. Ohjelmassa toteutetaan toimia, joiden avulla voidaan tarkkailla sekä suuren yleisön että erityisten riskiryhmien terveystilannetta. Lisäksi siinä pyritään havaitsemaan ajoissa haitalliset suuntaukset, jotta voidaan muotoilla pitkän aikavälin suunnitelmia, joilla korjataan esiin tulleita tekijöitä. Ohjelmassa pyritään saamaan kerrannaisvaikutuksia lähinnä jäsenvaltioiden kautta, ja siinä edistetään aktiivisesti sellaisten strategioiden toteuttamista, jotka liittyvät merkittävästi terveyteen vaikuttaviin tekijöihin, ja erityisesti hitaasti, vasta myöhemmällä iällä vaikutuksiltaan ilmi tuleviin tekijöihin. Lisäksi ohjelmassa pyritään luomaan yhteisön asukkaille tehokas suoja nopeasti vaikuttavia taudinaiheuttajia sekä vapaa-aikana, matkoilla ja työssä tapahtuvia tapaturmia vastaan. Yhteisön suoran rahoituksen saajia ovat terveydenhuollossa toimivaltaiset kokonaan tai osittain hallituksen alaiset virastot ja instituutit, terveydenhuollon ammattialajärjestöt ja tieteelliset laitokset sekä kansalaisjärjestöt, jotka tiedottavat terveyteen liittyvistä kysymyksistä, torjuvat tauteja ja edistävät terveyttä. Toimintatyypistä (ehdotetun päätöksen 3 artikla) riippuen tuen saannin edellytyksenä on, että toimeen osallistuu yhteistyökumppaneita kaikista jäsenvaltioista tai että tointa voidaan hyödyntää ja/tai soveltaa kaikissa jäsenvaltioissa. Lisäksi toimen on sovelluttava yhteisön ja jäsenvaltioiden strategiaan ja tarjottava lisäarvoa. 9.2 Toimenpiteen perustelut - Yhteisön rahoitustuen tarpeellisuus, kun etenkin toissijaisuusperiaate otetaan huomioon Tämä ehdotus Euroopan parlamentin ja neuvoston päätökseksi EY:n perustamissopimuksen 152 artiklan nojalla tehdään alalla, jolla yhteisöllä ei ole yksinomaista toimivaltaa. Jäsenvaltiot eivät kuitenkaan voi yksin päästä riittävän hyvin ohjelman tavoitteisiin, koska terveystilanteeseen ja terveydenhuolto- järjestelmiin liittyvät tekijät ovat monimutkaisia ja ylittävät maiden rajat ja koska jäsenvaltioiden tasolta puuttuu perusteellinen valvonta. Jos ehdotettua toimintaohjelmaa ei toteuteta, yhteisöllä ja jäsenvaltioilla ei ole riittävää perustaa, jolle rakentaa tulevat terveydenhuollon politiikat ja toimenpiteet ja jonka pohjalta valmistautua torjumaan tehokkaasti tiedossa olevat tai yllättävät terveysuhkat. Tällöin terveydenhuollon työntekijät ja suuri yleisö jäävät ilman keskeistä terveyteen ja terveydenhuollon palveluihin liittyvää tietoa. - Toimenpiteen toteuttamisessa käytettävien menettelytapojen valinta Ohjelman toimet on suunniteltu siten, että niille on asetettu konkreettiset tavoitteet ja niiltä vaaditaan määrälliset tulokset, joista kaikki jäsenvaltiot hyötyvät ja jotka tuovat lisäarvoa muun muassa seuraavin tavoin: * toimien myötä luodaan pysyviä menettelyjä ja rakenteita, erityisesti verkkoja, ja tuotetaan tietoa, jota tarvitaan yhteisön politiikkojen ja toiminnan arvioinnissa * toimilla edistetään politiikkojen muotoilua jäsenvaltioissa ja yhteisön tasolla ja niiden myötä voidaan valmistella lainsäädäntövälineitä * toimilla tuetaan toimintaa, jolla laajennetaan ja lujitetaan jäsenvaltioiden nykyisiä pyrkimyksiä * toimien ansiosta yhteisössä voidaan tuottaa raportteja ja teettää tutkimuksia ainutlaatuisen laajassa mittakaavassa ja laadukkaasti. - etu suhteessa muihin vaihtoehtoihin (vastaava hyöty) Ohjelmassa laaditaan vuosittain työsuunnitelma, minkä ansiosta siinä voidaan käyttää joustavasti resursseja ja muokata toimintaa esille tulevien ensisijaisten tavoitteiden ja yllättävien tilanteiden mukaisesti sekä muuttaa toimintaa tulosten perusteella. Ohjelman ensisijaiset tavoitteet valitaan kuitenkin riskien ja mahdollisten vaikutusten suuruuden, suuren yleisön huolenaiheiden sekä käytettävissä olevien tai kehitettävissä olevien tehokkaiden toiminta- ja reagointivälineiden ja -menetelmien mukaisesti. Tavoitteista päätettäessä otetaan lisäksi huomioon toissijaisuus, lisäarvo ja oletettavat vaikutukset muilla aloilla. Aiempien toimintaohjelmien puutteena oli, ettei niissä kyetty käsittelemään joustavasti uusia tai uudelleen esille tulevia uhkia, eikä niissä voitu kohdentaa resursseja uudelleen. 9.3 Toimenpiteen seuranta ja arviointi - Valitut suoritusindikaattorit *tulosindikaattorit (käytettyjen resurssien mittaaminen ja tehokkuus) Ohjelmassa käytetään määrällisesti esitettäviä suoritteita, vuotuisia työsuunnitelmia ja jatkuvaa toimien seurantaa. Seurannassa käytetään seuraavia indikaattoreita: perustettavien verkostojen määrä ja laatu, laaditut ohjeet ja raportit, terveystilannetta, terveydenhuoltojärjestelmiä ja suuren yleisön kantaa kuvaavat tilannekatsaukset, strategioiden tehokkuus ja tiedon laatu sekä toimivaltaisten viranomaisten, paikallisryhmien ja järjestöjen aikaansaama toiminta, kilpailu ja kerrannaisvaikutukset jäsenvaltioissa. *vaikutusindikaattorit (suoritukset suhteessa tavoitteisiin) Komission henkilökunta ja riippumattomat asiantuntijat arvioivat ohjelmaa ja erityisesti siinä nähtyjä suorituksia kuten kunkin toimen tehokkuutta suhteessa sille asetettuihin tavoitteisiin. Arvioinnissa käytetään suoria eli terveyteen liittyviä indikaattoreita ja välillisiä indikaattoreita (esimerkiksi terveyttä kohentavien järjestelmien ja menettelyjen luominen ja asianmukainen toiminta). - Arviointeja koskevat tiedot ja niiden frekvenssi Komissio laatii ohjelman puolivälissä ja lopussa raportin, jossa arvioidaan toimien tehokkuutta ja lisäarvoa. - Saavutettujen tulosten arviointi (meneillään olevaa toimenpidettä jatkettaessa tai uudistettaessa) Komissio voi tarvittaessa ehdottaa edellä mainittujen arvioiden perusteella ohjelman pidentämistä. 10. Hallintomenot (yleisen talousarvion pääluokka III, A-osa) Tarvittavien henkilöstövoimavarojen tosiasiallinen käyttöönotto perustuu komission vuotuiseen henkilöstövoimavarojen jakamista koskevaan päätökseen, ottaen huomioon erityisesti henkilöstö ja budjettivallan käyttäjän myöntämät lisämäärärahat. 10.1 Vaikutus henkilöstömäärään >TAULUKON PAIKKA> Lisähenkilöstön osalta ilmoitetaan, milloin niiden ottaminen käyttöön olisi tarpeen. 10.2 Lisähenkilöstön käytön taloudellinen kokonaisvaikutus Pääosaston nykyisen henkilöstön lisäksi ei tarvita lisähenkilöstöä. euroa >TAULUKON PAIKKA> Määrät ilmaisevat lisätoimista aiheutuvat kokonaiskustannukset koko toiminnan ajalta, jos toiminnan kesto on määritelty. Jos kestoa ei ole määritelty, kustannukset koskevat 12 kuukautta. 10.3 Toiminnasta aiheutuvien muiden toimintamenojen kasvu Muut toimintamenot eivät kasva. euroa >TAULUKON PAIKKA> Määrät ilmaisevat lisätoimista aiheutuvat kokonaiskustannukset koko toiminnan ajalta, jos toiminnan kesto on määritelty. Jos kestoa ei ole määritelty, kustannukset koskevat 12 kuukautta. VAIKUTUSTEN ARVIOINTILOMAKE EHDOTUKSEN VAIKUTUS YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSET) ehdotuksen nimi Ehdotus Euroopan parlamentin ja neuvoston päätökseksi kansanterveyden toimintaohjelman hyväksymisestä (2001-2006) asiakirjan viitenumero ehdotus 1. Miksi yhteisön lainsäädäntö on tarpeen tällä alalla ja mitkä ovat sen päätavoitteet, kun otetaan huomioon toissijaisuusperiaate- Komissio esittää EY:n perustamissopimuksen 152 artiklan mukaisesti tämän kannustetoimenpiteitä sisältävään ohjelmaan liittyvän ehdotuksen Euroopan parlamentin ja neuvoston hyväksyttäväksi. Ohjelman yleinen päämäärä on saavuttaa terveyden suojelun korkea taso parantamalla kansanterveyttä, torjumalla ihmisten terveyttä vaarantavia tekijöitä sekä ehkäisemällä tauteja ja sairauksia. Jäsenvaltiot eivät voi päästä riittävän hyvin ohjelman tavoitteisiin, koska terveystilanteeseen ja terveydenhuoltojärjestelmiin liittyvät tekijät ovat monimutkaisia ja ylittävät maiden rajat ja jäsenvaltioiden tasolta puuttuu perusteellinen valvonta. vaikutukset yrityksiin 2. Keneen ehdotus vaikuttaa- Ehdotus ei vaikuta lainkaan yrityksiin. Ohjelmassa rahoitetaan toimia, joilla tuetaan jäsenvaltioiden välistä yhteistyötä, edistetään niiden toimintalinjojen ja ohjelmien yhteensovittamista, edistetään terveystilanteeseen ja terveyteen vaikuttaviin tekijöihin liittyvien tietojen vaihtoa, ja siinä vaihdetaan kokemuksia strategioista, joilla voidaan torjua terveysuhkia ja ehkäistä tauteja. 3. Mitä yritysten on tehtävä noudattaakseen ehdotusta- Yrityksille ei aseteta mitään vaatimuksia. 4. Mitkä ovat ehdotuksen todennäköiset talousvaikutukset- Ehdotuksella ei ole talousvaikutuksia työllisyyteen, investointeihin, uusien yritysten perustamiseen eikä yritysten kilpailukykyyn. 5. Sisältyykö ehdotukseen toimenpiteitä, joiden tarkoituksena on ottaa huomioon pienten ja keskisuurten yritysten erityistarpeet (lievemmät tai erilaiset vaatimukset jne)- Ehdotus ei vaikuta lainkaan yrityksiin, joten tällaisia toimenpiteitä ei tarvita. kuuleminen 6. Luettelo ehdotuksen valmistelussa kuulluista tahoista ja niiden esittämien kantojen pääpiirteet Tämän ehdotuksen yhteydessä ei ole kuultu mitään organisaatioita. Ehdotus kuuluu terveyteen liittyvään komission strategiaan, jota kaikki Euroopan yhteisöjen toimielimet ovat kannattaneet niissä perusteellisissa keskusteluissa, jotka komissio käynnisti 15 päivänä huhtikuuta 1998 annetulla tiedonannolla KOM(1998) 230, ja sitä laadittaessa on saatu neuvoja korkean tason terveyskomitealta.